stanford-oval/wikipedia huggingface dataset:
ซันเซตไรเดอส์
รูปแบบการเล่น

เกมซึ่งมีฉากในเวอร์ชันที่เพ้อฝันของตะวันตกเก่าอเมริกัน เกี่ยวกับการตะลุยของสี่นักล่าเงินรางวัลชื่อสตีฟ, บิลลี, บ็อบ และกอร์มาโน ผู้ที่ออกไปล่ารางวัลที่นำเสนอสำหรับการกำจัดพวกคนที่ทำผิดกฎหมายซึ่งเป็นที่ต้องการมากที่สุดในตะวันตก ที่จุดเริ่มต้นของแต่ละด่าน ผู้เล่นจะได้เห็นใบประกาศจับคนที่ทำผิดกฎหมายซึ่งพวกเขาต้องเผชิญในตอนท้าย
ซันเซตไรเดอส์สามารถเล่นได้ถึงสองหรือสี่ผู้เล่นโดยขึ้นอยู่กับเวอร์ชันของเกม ในเวอร์ชันผู้เล่นสองคนผู้เล่นแต่ละคนสามารถเลือกนักล่าเงินรางวัลได้ทั้งสี่รายในตอนเริ่มของเกม ในขณะที่เวอร์ชันผู้เล่นสี่คนแต่ละตัวละครจะถูกกำหนดไว้กับแต่ละแผงควบคุม สตีฟ และบิลลีควงปืนพกลูกโม่, บ็อบถือปืนเล็กยาว และกอร์มาโนใช้ปืนลูกซอง ตัวควบคุมประกอบด้วยก้านควบคุมแปดทิศทางสำหรับการเคลื่อนย้ายและเล็ง รวมทั้งปุ่มสองปุ่มสำหรับยิงและกระโดด ผู้เล่นสามารถกระโดดสูง/ต่ำได้ และสไลด์เพื่อหลีกเลี่ยงการโจมตีของศัตรู
วัตถุประสงค์ของเกมคือการปราบแก๊งโจรกรรมในแปดด่าน กับการต่อสู้กับบอสที่แข็งแกร่งในตอนท้ายของแต่ละด่าน เมื่อมีผู้เล่นสองคนหรือมากกว่า ผู้ที่สร้างความเสียหายมากที่สุดกับหัวหน้าด่านจะได้รับโบนัสทั้งหมดสำหรับการเอาชนะ มีห้าด่านที่เล่นด้วยการเดินเท้า, สองด่านที่ขี่ม้า และหนึ่งด่านบนรถไฟที่กำลังเคลื่อนที่ ส่วนมินิเกมโบนัสได้เล่นหลังจากด่านที่สองและห้า ซึ่งผู้เล่นสามารถได้รับคะแนนเพิ่มเติมโดยการยิงคนร้ายตามที่ปรากฏขึ้น หลังจากจบทั้งแปดด่านแล้ว เกมจะเริ่มต้นใหม่ด้วยความยากที่เพิ่มขึ้น
ไอเทมพาวเวอร์อัพและโบนัสสามารถได้โดยการเข้าไปในประตู, การเอาชนะโจรที่ถือถุงบางราย หรือเปิดกระสอบที่วางอยู่บนพื้น ไอเทมพาวเวอร์อัพสองแบบที่สามารถหาได้ ได้แก่ เครื่องหมายนายอำเภอสีทองที่ได้จะทำให้มีการยิงเต็มรูปแบบโดยอัตโนมัติ และเครื่องหมายของนายอำเภอสีเงินจะทำให้ผู้เล่นมีปืนกระบอกที่สอง ซึ่งไอเทมพาวเวอร์อัพทั้งสองสามารถติดตั้งได้พร้อมกัน อาวุธอื่น ๆ ที่สามารถใช้โดยผู้เล่นรวมถึงระเบิดที่ถือมาโดยโจรผู้หญิง (ซึ่งต้องโยนกลับก่อนที่จะระเบิด), หินที่แขวนอยู่/ถังไม้/คบเพลิงสามารถทำให้ตกใส่ศัตรู และปืนแก็ตลิงที่ติดตั้งอยู่จะใช้ได้เฉพาะในด่านสุดท้าย ส่วนความลับในเกมที่เกี่ยวข้องกับความพ่ายแพ้ของบอสในด่านที่ห้า หากมีการใช้กอร์มาโน ณ จุดนี้ เขาจะคว้าซอมเบรโรของบอสและสวมใส่ตลอดส่วนที่เหลือของเกม
หนึ่งชีวิตจะสูญหายไปเมื่อผู้เล่นถูกโจมตีจากศัตรู, เหยียบย่ำโดยวัว, โดนไฟหรือระเบิด หรือโดนก้อนหินหรือเครื่องกีดขวางมาปะทะ แล้วพาวเวอร์อัพที่ผู้เล่นได้มาก็หายไปด้วย หลังจากจำนวนชีวิตหมดไป ผู้เล่นสามารถเล่นเกมต่อได้โดยการทำให้จำนวนเครดิตมากขึ้น
การเปิดตัว

เดมทีซันเซตไรเดอส์ได้รับการเปิดตัวในเดือนกันยายน ค.ศ. 1991 สองปีต่อมา เวอร์ชันอาร์เขดได้รับการเขียนโปรแกรมใหม่สู่ระบบคอนโซลสองเวอร์ชัน โดยเวอร์ชันสำหรับเล่นตามบ้านได้รับการเผยแพร่เฉพาะในทวีปอเมริกาเหนือและยุโรป
การเปิดตัว > เมกาไดร์ฟ

ซันเซตไรเดอส์เวอร์ชันเมกาไดร์ฟ/เจเนซิส มีการเปลี่ยนแปลงมากที่สุดในเกมระหว่างสองเวอร์ชันประจำบ้าน โดยสี่ตัวละครหลักจากเกมอาร์เขด จะมีเพียงบิลลีและกอร์มาโนเท่านั้น สองตัวละครในเวอร์ชันเมกาไดร์ฟจะมีการเพิ่มนามสกุลซึ่งเดิมไม่มีในเวอร์ชันอาร์เคด (ได้แก่ บิลลี คูล และกอร์มาโน ไวลด์) การควบคุมจะเหมือนกับรุ่นอาร์เคดนอกเหนือจากการเพิ่มปุ่มยิงสองปุ่มแทนที่จะเป็นปุ่มเดียว ปุ่มหนึ่งช่วยให้ผู้เล่นสามารถเดินและยิงได้ในเวลาเดียวกัน ขณะที่ปุ่มยิงอื่น ๆ ยังช่วยให้ตัวละครยังคงยิงเมื่อกดลง เพื่อให้ผู้เล่นสามารถเปลี่ยนจุดเล็งได้เท่านั้น
มีบอสเพียงสี่ในแปดตัวจากเวอร์ชันอาร์เคดเท่านั้น (ไซมอน กรีดเวล, ปาโก โลโก, ชีฟ สกัลเปม, และเซอร์ ริชาร์ด โรส) และแต่ละสี่ด่านจะแบ่งออกเป็นสองช่วง บทสนทนาของหัวหน้าแต่ละคนจะมีการออกเสียงในฟองอากาศแบบข้อความแทนการเปล่งเสียง ไอคอนพาวเวอร์อัพยังถูกแทนที่ด้วยเช่นกัน ไม่เหมือนกับเวอร์ชันอื่น ๆ ที่ผู้เล่นสามารถทำให้แท่งไดนาไมต์ระเบิดโดยการยิงได้ ในการเข้าด่านโบนัส ผู้เล่นต้องเก็บไอเทมรูปดาวที่มีอยู่ในแต่ละด่านของแต่ละช่วง ด่านโบนัสยังแตกต่างจากที่อยู่ในเวอร์ชันอาร์เคด โดยผู้เล่นบนหลังม้าจะไล่ตามเกวียนที่เคลื่อนที่ ในขณะที่หญิงสาวในเกวียนจะโยนเหรียญโบนัสและชีวิตพิเศษไปบนเส้นทาง
นอกจากโหมดเกมมาตรฐานแล้ว เวอร์ชันเมกาไดร์ฟ/เจเนซิสมีโหมดผู้เล่นสองคนปะทะกันเอง ผู้เล่นต้องยิงกันและกันจนกว่าผู้เล่นคนใดคนหนึ่งจะหมดพลัง
การเปิดตัว > ซูเปอร์แฟมิคอม

เมื่อเปรียบเทียบกับเวอร์ชันเมกาไดร์ฟ เวอร์ชันซูเปอร์แฟมิคอมของซันเซตไรเดอส์มีการเปลี่ยนแปลงเล็กน้อย สาวบาร์ที่จูบผู้เล่นในด่านที่ 1 รวมทั้งนักเต้นในห้องขายเครื่องดื่มจากด่านที่ 4 จะสวมใส่ชุดมิดชิดมากขึ้นเมื่อเปรียบเทียบกับเวอร์ชันอาร์เคด ส่วนสุนัขล่าสัตว์ ซึ่งมีอยู่ในส่วนแรกของด่านสุดท้ายในเวอร์ชันเมกาไดร์ฟ ได้ถูกลบออกไป ตัวละครที่เป็นข้าศึกอเมริกันพื้นเมืองของด่านที่ 6 ถูกลบออกและถูกแทนที่ด้วยโจรปกติ เหลือเพียงชีฟ สกัลเปม (ซึ่งถูกเปลี่ยนชื่อเป็นชีฟ วิกแวม และทำเสียงใหม่ในเกมซูเปอร์แฟมิคอม) ผู้เป็นหัวหน้าด่าน ส่วนโจรเพศหญิงที่โยนไดนาไมต์ได้ถูกแทนที่ด้วยโจรเพศชาย
ทุกบทสนทนาของบอสและบทคัตซีนมีคำบรรยาย แม้ว่าคลิปเสียงส่วนใหญ่จะได้รับการนำมาจากระบบอาร์เคด แต่ไลน์เสียงบางส่วนก็มีคำพูดที่ทำใหม่หรือแทนที่ด้วยไลน์ที่ไม่เหมาะสมน้อยลงเพื่อวัตถุประสงค์ในการเซ็นเซอร์
การตอบรับ

ซันเซตไรเดอส์ได้รับการตอบรับเป็นอย่างดีจากสื่อวิดีโอเกม นิตยสารซินแคลร์ยูสเซอร์ให้คะแนนเกมอาร์เขดนี้ที่ 82 เต็ม 100 โดยมีความคิดเห็นว่า "เล่นได้ดีมาก และควรจะพิสูจน์ความท้าทายที่น่าสนใจสำหรับทักษะการเล่นอาร์เคดที่ประณีตของคุณ" ในการวิจารณืเพิ่มเติม นิตยสารซีโรได้ประเมินถึงระบบอาร์เขดต้นฉบับที่ 3 คะแนนเต็ม 5 โดยกล่าวถึงเกมนี้ว่า "เป็นเกมยิงที่เร็วพอสมควร ร่วมกับการมีอารมณ์ขัน" ส่วนเวอร์ชันซูเปอร์แฟมิคอมที่ "ค่อนข้างน่าทึ่ง" ได้รับคะแนนรวม 87 เปอร์เซ็นต์จากแดน เจวอนส์ ของนิตยสารซูเปอร์เพลย์ ผู้พรรณนาถึงเกมนี้ว่าเป็น "ผู้มีชัยอีกรายจากคอกม้าของโคนามิ" เกมเวอร์ชันดังกล่าวยังได้รับคะแนน 88 เปอร์เซ็นต์และ 89 เปอร์เซ็นต์จากผู้ตรวจสอบในนิตยสารเอสเอ็นอีเอส ฟอร์ซ ส่วนนิตยสารฮอบบีกอนโซลัส ให้คะแนน 86 เปอร์เซ็นต์สำหรับเวอร์ชันซูเปอร์แฟมิคอมและ 78 เปอร์เซ็นต์สำหรับเวอร์ชันเซกาเมกาไดร์ฟ/เจเนซิส ในขณะที่นิตยสารมีนแมชชีนเซกาได้ให้คะแนนตอนหลังที่ 84 เปอร์เซ็นต์ โดยระบุว่า "ตื่นตาตื่นใจดี"
จากการระลึกถึงความหลัง เจมี โอนีลล์ จากเว็บไซต์นินเทนโดไลฟ์ ได้มอบดาวให้แก่เวอร์ชันซูเปอร์แฟมิคอมที่แปดเต็มสิบ โดยเขียนถึงเกมนี้ว่า "มีสีสันสดใส, มีชีวิตชีวา และน่าอัศจรรย์ ด้วยดนตรีและเสียงที่เยี่ยมยอด มันเข้าใจถึงสถานที่ในฐานะเกมที่มีฉากแบบตะวันตกและอยู่ในประเภทรันแอนด์กัน โดยการผสมผสานลักษณะความคิดสร้างสรรค์และอารมณ์ขัน ด้วยการลำดับฉากแอคชันที่ดี รวมทั้งความหลากหลายในการเล่นเกม" ด้านเว็บไซต์รีโทรเกมเอจให้คะแนนเช่นเดียวกัน โดยมีความคิดเห็นว่า "ซันเซตไรเดอส์ยังคงเล่นได้อย่างครื้นเครง ที่แสดงความท้าทายบางอย่างที่จะได้รับผ่านเกม และมีความสนุกแม้จะเล่นตอนนี้ในฐานะเกมเกือบ 20 ปีก่อน" ส่วนเว็บไซต์ไอจีเอ็นได้จัดอันดับให้เป็นเกมที่ดีที่สุดอันดับที่ 88 ของซูเปอร์แฟมิคอม และนิค กิบสัน จากเว็บไซต์เซกา-16 ได้ให้คะแนนสำหรับเวอร์ชันเซกาเมกาไดร์ฟ/เจเนซิสที่ 7 เต็ม 10 ในขณะที่เวอร์ชันอาร์เขดต้นฉบับได้รับคะแนนที่ 80 เปอร์เซ็นต์จากเว็บไซต์อาร์เขดแอทแทค
ดูเพิ่ม

มิสติกวอริเออส์
แหล่งข้อมูลอื่น

ซันเซตไรเดอส์ ที่ Killer List of Videogames
Sunset Riders at MobyGames
ภาพหน้าจอที่แสดงถึงสตีฟในด่านที่สามของเกม
แผ่นวงจรพิมพ์ของซันเซตไรเดอส์ เวอร์ชันอาร์เขด
การเลือกตั้งรัฐสภาในประเทศศรีลังกา พ.ศ. 2567

ประเทศศรีลังกามีการเลือกตั้งรัฐสภาในวันที่ 14 พฤศจิกายน 2024 เพื่อเลือกสมาชิกรัฐสภาทั้ง 225 ที่นั่ง คณะรัฐสภาเดิมสลายในวันที่ 24 กันยายน 2024 การเสนอชื่อผู้สมัครรับเลือกตั้งมีขึ้นระหว่างวันที่ 4 ตุลาคม ถึง 11 ตุลาคม 2024
ผลการเลือกตั้งเป็นชัยชนะถล่มทลายสำหรับพันธมิตรฝ่ายซ้ายของพรรคพลังประชาชนที่นำโดยประธานาธิบดีศรีลังกาที่ได้รับการเลือกตั้งไปไม่นานก่อนหน้า อนุระ กุมาระ ทิสสานายกะ พรรคชนะ 159 ที่นั่ง ถือว่าเป็นจำนวนที่นั่งมากที่สุดในประวัติศาสตร์ศรีลังกา และเป็นสัดส่วนมากเป็นอันดับสองในประวัติศาสตร์ศรีลังกา นะในทุกเขตยกเว้นบัตติกาโลอา ถือเป็นการเลือกตั้งครั้งแรกนับตั้งแต่ปี 1977 ที่มีพรรคเดียวชนะเสียงส่วนมากพิเศษ และเป็นครั้งแรกที่พรรคไม่ใช่ทมิฬชนะในเขตเลือกตั้งแจฟฟ์นา รวมทั้งเป็นครั้งที่มีสมาชิกรัฐสภาเป็นสตรีได้รับการเลือกตั้งมากที่สุดที่ 21 ที่นั่ง เช่นเดียวกับเป็นครั้งที่มีผู้ดำรงตำแหน่งสมาชิกรัฐสภาเป็นครั้งแรกมากที่สุดที่ 150 คน
รัฐสภาชุดที่ 17 ของศรีลังกาจะเข้ารับตำแหน่งในวันที่ 21 พฤศจิกายน 2024 เวลา 10:00 น.
007 พยัคฆ์ร้ายเดิมพันระห่ำโลก

ภาพยนตร์เจมส์ บอนด์ ปี พ.ศ. 2549 โดยมาร์ติน แคมป์เบลล์
| 007 พยัคฆ์ร้ายเดิมพันระห่ำโลก |
| --- | --- |
กำกับ: มาร์ติน แคมป์เบลล์
เขียนบท:   นีล เพอร์วิสรอเบิร์ต เวด  พอล แฮกกิส 
สร้างจาก: คาสิโน รอยัล โดย เอียน เฟลมมิง
อำนวยการสร้าง: ไมเคิล จี. วิลสัน บาร์บารา บรอคโคลี
นักแสดงนำ: แดเนียล เครก อีวา กรีน แมดส์ มิกเกิลเซิน เจฟฟรีย์ ไรท์ จูดี เดนช์
กำกับภาพ: ฟิล เมฮิวซ์
ตัดต่อ: สจวร์ต เบร์ด
ดนตรีประกอบ: เดวิด อาร์โนลด์
บริษัทผู้สร้าง:   อีออนโปรดักชันส์  เมโทร-โกลด์วิน-เมเยอร์พิคเจอร์ส  โคลัมเบียพิคเจอร์ส  
ผู้จัดจำหน่าย: โซนีพิคเจอร์สรีลีดซิง
วันฉาย:   14 พฤศจิกายน ค.ศ. 2006 (2006-11-14) (ลอนดอน)  16 พฤศจิกายน ค.ศ. 2006 (2006-11-16) (สหราชอาณาจักร)  17 พฤศจิกายน ค.ศ. 2006 (2006-11-17) (สหรัฐ) 
ความยาว: 144 นาที
ประเทศ:   สหราชอาณาจักร  สหรัฐ  สาธารณรัฐเช็ก  เยอรมนี 
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 616.5 ล้านดอลลาร์สหรัฐ
007 พยัคฆ์ร้ายเดิมพันระห่ำโลก (อังกฤษ: Casino Royale) เป็นภาพยนตร์แนวแอคชั่นฉายเมื่อปี ค.ศ. 2006 เป็นภาพยนตร์ลำดับที่ยี่สิบเอ็ดในภาพยนตร์ชุด เจมส์ บอนด์ ของอีออนโปรดักชันส์และเป็นการดัดแปลงครั้งที่สามจาก นวนิยายชื่อเดียวกันของเอียน เฟลมมิงเมื่อปี ค.ศ. 1953 กำกับโดย มาร์ติน แคมป์เบลล์ เขียนบทโดย นีล เพอร์วิสกับรอเบิร์ต เวด และ พอล แฮกกิส เป็นภาพยนตร์เรื่องแรกที่ แดเนียล เครก รับบทเป็น เจมส์ บอนด์ สายลับเอ็มไอ6 ภาพยนตร์สร้างโดย อีออนโปรดักชันส์, เมโทร-โกลด์วิน-เมเยอร์และโคลัมเบียพิคเจอร์ส ทำให้เป็นภาพยนตร์บอนด์เรื่องแรกของอีออนที่มีการสร้างร่วมกันจากสตูดิโอดังกล่าว หลัง ดาย อนัทเธอร์ เดย์ 007 พยัคฆ์ร้ายท้ามรณะ อีออนโปรดักชันส์ตัดสินใจทำการรีบูตภาพยนตร์ชุด ทำให้พวกเขาสามารถแสดงตัวละครบอนด์ที่ขาดประสบการณ์และอ่อนแอกว่าเดิมได้
007 พยัคฆ์ร้ายเดิมพันระห่ำโลก ดำเนินเรื่องในช่วงเริ่มต้นอาชีพของบอนด์ในฐานะ สายลับ 007 และเขาพึ่งได้รับใบอนุญาตสังหาร บอนด์ได้รับมอบหมายให้ทำการล้มละลาย เลอ ชีฟร์ ผู้ให้เงินสนับสนุนผู้ก่อการร้าย ในเกม โป๊กเกอร์ เดิมพันสูงที่คาสิโน รอยัลในมอนเตเนโกร บอนด์ตกหลุมรัก เวสเปอร์ ลินด์ พนักงานจากกระทรวงการคลังซึ่งได้รับมอบหมายให้เงินสนับสนุนบอนด์ในเกมโป๊กเกอร์ ภาพยนตร์เรื่องนี้เริ่มต้นเรื่องราวซึ่งต่อเนื่องใน 007 พยัคฆ์ร้ายทวงแค้นระห่ำโลก ภาพยนตร์ปี ค.ศ. 2008
มีการค้นหานักแสดงคนใหม่มาแทนที่ของ เพียร์ซ บรอสแนน ซึ่งหลายคนมีส่วนเกี่ยวข้อง ก่อนที่การประกาศว่า แดเนียล เครก จะรับบทเป็น เจมส์ บอนด์ เมื่อเดือนตุลาคม ค.ศ. 2005 ก่อให้เกิดการวิพากษ์วิจารณ์ สถานที่ถ่ายทำ ได้แก่ สาธารณรัฐเช็ก, บาฮามาส, อิตาลีและสหราชอาณาจักรพร้อมกับฉากภายในซึ่งถูกสร้างที่ บาร์รานดอฟสตูดิโอส์ และ ไพน์วูดสตูดิโอส์
007 พยัคฆ์ร้ายเดิมพันระห่ำโลก ฉายรอบปฐมทัศน์ที่ จัตุรัสโอเดียนเลสเตอร์ เมื่อวันที่ 14 พฤศจิกายน ค.ศ. 2006 ได้รับการตอบรับในแง่บวกอย่างมาก โดยนักวิจารณ์เน้นไปที่การคิดค้นตัวละครใหม่ของเครกและการขาดหายไปของเอกลักษณ์บางอย่างที่เคยอยู่ในภาพยนตร์บอนด์ก่อนหน้านี้ ภาพยนตร์ทำเงิน 616.5 ล้านดอลลาร์สหรัฐทั่วโลก กลายเป็นภาพยนตร์บอนด์ที่ทำเงินสูงสุด จนกระทั่ง พลิกรหัสพิฆาตพยัคฆ์ร้าย 007 ฉายในปี ค.ศ. 2012
นักแสดง

แดเนียล เครก เป็น เจมส์ บอนด์: เจ้าหน้าที่เอ็มไอ6 ชาวอังกฤษ หลังเขาได้รับการแต่งตั้งเป็นสายลับ 00 บอนด์ถูกส่งไปมาดากัสการ์เพื่อจับตัวนักทำระเบิด หลังสืบสวนจากโทรศัพท์มือถือของผู้ก่อการร้าย จึงพบว่า เลอ ชีฟร์ เป็นผู้อยู่เบื้องหลัง บอนด์จึงถูกส่งไปมอนเตเนโกร เพื่อเอาชนะเขาในเกมโป๊กเกอร์เดิมพันสูงที่คาสิโนรอยัล
อีวา กรีน เป็น เวสเปอร์ ลินด์: เจ้าหน้าที่จากกระทรวงการคลัง ถูกส่งมาเพื่อดูแลและให้เงินบอนด์ในเกมโป๊กเกอร์เดิมพันสูง
แมดส์ มิกเกิลเซิน เป็น เลอ ชีฟร์: นายธนาคารผู้ให้บริการผู้ก่อการร้ายทั่วโลก เขาเป็นอัจฉริยะทางคณิตศาสตร์และผู้เล่นหมากรุกผู้เชี่ยวชาญและใช้ทักษะเหล่านี้เมื่อเล่นโป๊กเกอร์
จูดี เดนช์ เป็น เอ็ม: หัวหน้าของเอ็มไอ6 แม้ว่าเธอรู้สึกว่าเธอได้เลื่อนตำแหน่งให้บอนด์เร็วเกินไปและดุด่าต่อการกระทำที่ใจร้อนของเขา เธอทำหน้าที่เป็นบุคคลสำคัญในชีวิตของเขา เดนช์เป็นนักแสดงคนเดียวที่รับบทเดิมจากภาพยนตร์บอนด์ที่แสดงโดยเพียร์ซ บรอสแนน
จันคาร์โล จันนินิ เป็น เรเน แมธิส: สายของบอนด์ในมอนเตเนโกร
เจฟฟรีย์ ไรท์ เป็น เฟลิกซ์ ไลเทอร์: เจ้าหน้าที่ซีไอเอ เขาเข้าร่วมการแข่งขันโป๊กเกอร์พร้อมกับช่วยเหลือบอนด์ เป็นภาพยนตร์บอนด์ที่สร้างโดยอีออนเรื่องแรกที่ไลเทอร์แสดงโดยนักแสดงผิวสีดำ (นักแสดงผิวดำอีกคนหนึ่งซึ่งแสดงเป็นไลเทอร์คือ เบอร์นี คาร์ซี ใน พยัคฆ์เหนือพยัคฆ์ ซึ่งไม่ได้สร้างโดยอีออน)
ไซมอน อับเคเรียน เป็น อเล็กซ์ ดิมิทรีโอส: ผู้รับจ้างอีกคนหนึ่งในวงการผู้ก่อการร้ายนานาชาติและมีส่วนเกี่ยวข้องกับ เลอ ชีฟร์ เขาประจำการอยู่ในบาฮามาส
คาเทอรินา มูริโน เป็น โซลานจ์ ดิมิทรีโอส: ภรรยาของดิมิทรีโอส บอนด์ล่อลวงเธอ ทำให้เธอเปิดเผยหนึ่งในแผนการของดิมิทรีโอสโดยไม่ตั้งใจ หลังบอนด์สังหารดิมิทรีโอส เธอถูกพบว่าถูกทรมานและสังหาร
อิวานา มิลิเชวิก เป็น วาเลนกา: แฟนสาวและสมุนของเลอ ชีฟร์ เธอไปกับเขาที่เกมโป๊กเกอร์
อิซัจ ดิ บังโคเล เป็น สตีเวน โอแบนโน: หัวหน้ากองทัพต่อต้านของพระเจ้า ซึ่ง มร. ไวท์ ได้แนะนำตัวให้กับ เลอ ชีฟร์ เพื่อออกเงินสนับสนุนให้กับเขา
เจสเปอร์ คริสเตนเซน เป็น มร. ไวท์: ผู้ประสานงานขององค์กรอาชญากรรมที่ไม่ทราบชื่อ
การตอบรับ > บ็อกซ์ออฟฟิศ

ภาพยนตร์ทำเงิน 616,501,619 ดอลลาร์สหรัฐทั่วโลก เคยเป็นภาพยนตร์ที่ทำเงินสูงสุดอันดับที่สี่ในปี ค.ศ. 2006 และเคยเป็นภาพยนตร์ในชุด เจมส์ บอนด์ ที่ทำเงินสูงสุดจนกระทั่ง พลิกรหัสพิฆาตพยัคฆ์ร้าย 007 ฉายในปี ค.ศ. 2012
การฉายในสหราชอาณาจักรนั้น 007 พยัคฆ์ร้ายเดิมพันระห่ำโลก ทำลายสถิติเป็นภาพยนตร์ที่ทำเงินสูงสุดในวันเปิดตัวที่ 1.7 ล้านปอนด์ และวันเปิดตัวช่วงวันหยุดสุดสัปดาห์ที่ 13,370,969 ปอนด์ เมื่อภาพยนตร์ออกจากโรงฉาย ภาพยนตร์ทำเงิน 55.4 ล้านปอนด์ ทำให้เป็นภาพยนตร์ที่ประสบความสำเร็จมากที่สุดแห่งปีในสหราชอาณาจักร และเป็นภาพยนตร์ที่ทำเงินสูงสุดอันดับที่สิบในสหราชอาณาจักร เมื่อปี ค.ศ. 2011
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ 007 พยัคฆ์ร้ายเดิมพันระห่ำโลก
วิกิคำคม มีคำคมที่กล่าวโดย หรือเกี่ยวกับ 007 พยัคฆ์ร้ายเดิมพันระห่ำโลก
007 พยัคฆ์ร้ายเดิมพันระห่ำโลก ที่อินเทอร์เน็ตมูวีเดตาเบส
007 พยัคฆ์ร้ายเดิมพันระห่ำโลก ที่สยามโซน
| ด ค กเจมส์ บอนด์ในภาพยนตร์ |
| --- | --- |
 รายชื่อ  การสร้าง  การแสดง 
อีออนโปรดักชันส์:  พยัคฆ์ร้าย 007 (1962)  เพชฌฆาต 007 (1963)  จอมมฤตยู 007 (1964)  ธันเดอร์บอลล์ 007 (1965)  จอมมหากาฬ 007 (1967)  007 เพชรพยัคฆราช (1971)  007 ยอดพยัคฆ์ราชินี (1969)  พยัคฆ์มฤตยู 007 (1973)  007 เพชฌฆาตปืนทอง (1974)  007 พยัคฆ์ร้ายสุดที่รัก (1977)  007 พยัคฆ์ร้ายเหนือเมฆ (1979)  007 เจาะดวงตาเพชฌฆาต (1981)  007 เพชฌฆาตปลาหมึกยักษ์ (1983)  007 พยัคฆ์ร้ายพญายม (1985)  007 พยัคฆ์สะบัดลาย (1987)  007 รหัสสังหาร (1989)  พยัคฆ์ร้าย 007 รหัสลับทลายโลก (1995)  007 พยัคฆ์ร้ายไม่มีวันตาย (1997)  007 พยัคฆ์ร้ายดับแผนครองโลก (1999)  ดาย อนัทเธอร์ เดย์ 007 พยัคฆ์ร้ายท้ามรณะ (2002)  007 พยัคฆ์ร้ายเดิมพันระห่ำโลก (2006)  007 พยัคฆ์ร้ายทวงแค้นระห่ำโลก (2008)  พลิกรหัสพิฆาตพยัคฆ์ร้าย 007 (2012)  องค์กรลับดับพยัคฆ์ร้าย (2015)  007 พยัคฆ์ร้ายฝ่าเวลามรณะ (2021) 
ไม่ได้สร้างโดยอีออนฯ:  ทีเด็ดเจมส์บอนด์ 007 (1967)  พยัคฆ์เหนือพยัคฆ์ (1983) 
ประวัติศาสตร์:  ทศวรรษ 1960  ทศวรรษ 1970  ทศวรรษ 1980  ทศวรรษ 1990  ทศวรรษ 2000 
นักแสดงและตัวละคร:  ตัวละครประจำ  นักแสดงประจำ  นักแสดงที่ได้รับคัดเลือกสำหรับบทเจมส์ บอนด์  สาวบอนด์ 
บทความที่เกี่ยวข้อง:  เอกลักษณ์  เพลง  ฉากในลำกล้องปืน  สถานที่  บิกีนี่สีขาวของเออร์ซูลา แอนเดรส  "คาสิโนรอยัล" (ไคลแมกซ์!) 
 หนังสือ  หมวดหมู่  สถานีย่อย (ภาพยนตร์)
เทโอดอร์ ฮ็อยส์

| เทโอดอร์ ฮ็อยส์ |
| --- | --- |
Theodor Heuss


ประธานาธิบดีเยอรมนี (เยอรมนีตะวันตก)
ดำรงตำแหน่ง 12 กันยายน 1949 – 12 กันยายน 1959
หัวหน้ารัฐบาล: ค็อนราท อาเดอเนาเออร์
ก่อนหน้า: คาร์ล อาร์น็อลท์ (รักษาการ)
ถัดไป: ไฮน์ริช ลึพเคอ
 
ข้อมูลส่วนบุคคล
เกิด: 31 มกราคม ค.ศ. 1884(1884-01-31) บรัคเคินไฮม์ ราชอาณาจักรเวือร์ทเทิมแบร์ค เยอรมนี
เสียชีวิต: 12 ธันวาคม ค.ศ. 1963(1963-12-12) (79 ปี) ชตุทท์การ์ท รัฐบาเดิน-เวือร์ทเทิมแบร์ค เยอรมนีตะวันตก
เชื้อชาติ: เยอรมนีตะวันตก
คู่สมรส: เอ็ลลี คนัพ
บุตร: 1 คน
ศิษย์เก่า: มหาวิทยาลัยลูทวิช-มัคซีมีลีอานแห่งมิวนิก
วิชาชีพ: นักข่าว
ลายมือชื่อ: 

เทโอดอร์ ฮ็อยส์ (เยอรมัน: Theodor Heuss) เป็นนักการเมืองเยอรมัน ต่อมาภายหลังสงครามโลกครั้งที่สอง เขาได้ดำรงตำแหน่งประธานาธิบดีคนแรกของเยอรมนีตะวันตก
ประวัติ

เทโอดอร์ ฮ็อยส์ เกิดเมื่อวันที่ 31 มกราคม ค.ศ. 1884 ในเมืองบรัคเคินไฮม์ (Brackenheim) ราชอาณาจักรเวือร์ทเทิมแบร์ค จักรวรรดิเยอรมัน เขาเติบโตในครอบครัวชนชั้นกลาง ฮ็อยส์มีความสนใจในด้านวรรณกรรมและการเมืองตั้งแต่วัยเยาว์ เขาสำเร็จการศึกษาสาขาเศรษฐศาสตร์, ประวัติศาสตร์ศิลป์วิทยา และรัฐศาสตร์
ฮ็อยส์เริ่มอาชีพการเป็นนักข่าวและนักเขียน ก่อนจะเข้าสู่แวดวงการเมือง โดยเขาเข้าร่วมพรรคประชาธิปไตยเยอรมัน (DDP) ซึ่งเป็นพรรคที่สนับสนุนประชาธิปไตยในเยอรมนี อย่างไรก็ตาม ในช่วงสงครามโลกครั้งที่สอง ด้วยความที่เขาเป็นสมาชิกฝ่ายประชาธิปไตยเสรีนิยม ทำให้เขาเผชิญกับข้อจำกัดและการตรวจสอบจากระบอบเผด็จการ แม้จะไม่ได้มีบทบาททางการเมืองโดยตรงในช่วงนี้ แต่เขาได้แสดงออกถึงความไม่เห็นด้วยกับอุดมการณ์นาซีผ่านงานเขียนและบทความเชิงวิชาการที่เน้นเสรีภาพและความเท่าเทียม
ภายหลังสงคราม เขากลายเป็นบุคคลสำคัญในการฟื้นฟูประชาธิปไตยในเยอรมนี ฮ็อยส์มีบทบาทสำคัญในการก่อตั้งพรรคเสรีประชาธิปไตย (FDP) และกลายเป็นหนึ่งในผู้นำพรรคที่มีอิทธิพล ในปี 1949 ฮ็อยส์ได้รับเลือกให้เป็นประธานาธิบดีคนแรกของสหพันธ์สาธารณรัฐเยอรมนี (เยอรมนีตะวันตก) ในช่วงดำรงตำแหน่งสิบปี (1949–1959) เขามีบทบาทสำคัญในการสร้างความเชื่อมั่นในระบบประชาธิปไตยและฟื้นฟูภาพลักษณ์ของเยอรมนีในเวทีโลก นอกจากบทบาททางการเมืองแล้ว ฮอยส์ยังเป็นนักวิชาการและนักเขียนที่สร้างสรรค์ผลงานด้านวรรณกรรมและปรัชญามากมาย เขาเน้นความสำคัญของสิทธิมนุษยชนและค่านิยมประชาธิปไตย
เทโอดอร์ ฮ็อยส์ ถึงแก่อสัญกรรมเมื่อวันที่ 12 ธันวาคม 1963
ฐานทัพอากาศดอนเมือง

| ฐานทัพอากาศดอนเมือง  |
| --- | --- |
ส่วนหนึ่งของกองทัพอากาศไทย
ฐานทัพอากาศดอนเมือง (ซ้าย)  และท่าอากาศยานดอนเมือง (ขวา)

พิกัด: 13°54′45″N 100°36′24″E﻿ / ﻿13.91250°N 100.60667°E﻿ / 13.91250; 100.60667﻿ (Don Muang RTAFB)
ประเภท: ฐานทัพและกองบัญชาการทางอากาศ
ข้อมูล
ผู้ดำเนินการ: กองทัพอากาศไทย
ประวัติศาสตร์
สร้าง: พ.ศ. 2457
การต่อสู้/สงคราม:  สงครามมหาเอเชียบูรพา  สงครามเวียดนาม
ฐานทัพอากาศดอนเมือง (อังกฤษ: Don Muang Royal Thai Air Force Base) ตั้งอยู่ทางเหนือของใจกลางกรุงเทพมหานครไปราว 40 กิโลเมตร ในแขวงสนามบิน เขตดอนเมือง เป็นฐานทัพหลักของกองทัพอากาศไทย ก่อตั้งขึ้นในปี พ.ศ. 2457
ฐานทัพอากาศดอนเมืองเป็นที่ตั้งของกองบัญชาการทหารอากาศ, หน่วยบัญชาการอากาศโยธิน, พิพิธภัณฑ์กองทัพอากาศ และหน่วยงานอื่นๆของกองทัพอากาศอีกมากมาย นอกจากจะเป็นฐานปฏิบัติการของฝูงบิน 601 กองบิน 6 แล้ว หน่วยบินของกองทัพบกและสำนักงานตำรวจแห่งชาติก็ประจำอยู่ที่ฐานทัพอากาศแห่งนี้เช่นกัน
ฐานทัพอากาศดอนเมืองเป็นสนามบินแรกที่เริ่มต้นกำลังทางอากาศของประเทศไทย โดยเริ่มต้นจัดตั้งสนามบินดอนเมืองเป็นสนามบินหน้าเมื่อปี พ.ศ. 2469 และเป็นที่ตั้งของกองบินน้อยที่ 6 ซึ่งถือเป็นกองบินทิ้งระเบิดแห่งแรกของไทยสำหรับปฏิบัติการในสงครามมหาเอเชียบูรพา (สงครามโลกครั้งที่สอง) นอกจากนี้ยังเคยเป็นฐานปฏิบัติการและศูนย์ส่งกำลังบำรุงหลักของกองทัพอากาศสหรัฐในช่วงต้นสงครามเวียดนาม สหรัฐอเมริกาเริ่มนำอากาศยานทางทหารเข้ามาประจำที่ฐานดอนเมืองในเดือนเมษายน พ.ศ. 2504 จนกระทั่งสนามบินอู่ตะเภาได้รับการขยายเสร็จในปีพ.ศ. 2509 หน่วยทหารสหรัฐต่างๆที่ดอนเมืองก็ย้ายไปประจำอยู่ที่อู่ตะเภา เหลือเพียงหน่วยทหารเบื้องหลังเพียงไม่กี่หน่วยเท่านั้นที่ประจำอยู่ดอนเมืองจนถึงปี พ.ศ. 2518
ดูเพิ่ม

ท่าอากาศยานดอนเมือง
พิพิธภัณฑ์กองทัพอากาศ
กองทัพอากาศสหรัฐในประเทศไทย
อมรเทพ คนหาญ

อมรเทพ คนหาญ (เกิดเมื่อวันที่ 6 ตุลาคม ค.ศ. 1995) เป็นกัปตันทีมวอลเลย์บอลชายทีมชาติไทย และปัจจุบันเล่นให้กับสโมสรวอลเลย์บอลนครราชสีมา คิวมินซี วีซี (วอลเลย์บอลไทยแลนด์ลีกฤดูกาล 2024-2025) ตำแหน่งตัวตีตรงข้าม หรือบีหลัง (Opposite; OP)
สโมสร

เพชรบูรณ์ (2556)
สโมสรวอลเลย์บอลพิษณุโลก (2015–ปัจจุบัน)
รางวัล > บุคคล

ไทยแลนด์ลีก 2561 "ตัวตบตรงข้ามหัวเสายอดเยี่ยม"
ไทยแลนด์ลีก 2562 "ตัวตบตรงข้ามหัวเสายอดเยี่ยม"
ไทยแลนด์ลีก 2562 "ผู้เล่นทำคะแนนสูงสุด"
รางวัล > สโมสร

ไทยแลนด์ลีก 2559 -  ชนะเลิศ, ร่วมกับพิษณุโลก
ไทยเดนมาร์คซูเปอร์ลีก 2015 -  รองชนะเลิศ, ร่วมกับราชมงคลล้านนา พิษณุโลก
ไทยเดนมาร์คซูเปอร์ลีก 2016 -  อันดับที่ 3, ร่วมกับราชมงคลล้านนา พิษณุโลก
ไทยแลนด์ลีก 2561 -  อันดับที่ 3, ร่วมกับราชมงคลล้านนา พิษณุโลก
ไทยเดนมาร์คซูเปอร์ลีก 2019 -  อันดับที่ 3, ร่วมกับราชมงคลล้านนา พิษณุโลก
ชิราโอกะ

| ชิราโอกะ 白岡市 |
| --- | --- |
นคร
ศาลาว่าการนครชิราโอกะ
   ธง ตรา
ที่ตั้งของชิราโอกะ (เน้นสีชมพู) ในจังหวัดไซตามะ

ชิราโอกะที่ตั้งในประเทศญี่ปุ่น
พิกัด: 36°1′8.6″N 139°40′37″E﻿ / ﻿36.019056°N 139.67694°E﻿ / 36.019056; 139.67694
ประเทศ:  ญี่ปุ่น
ภูมิภาค: คันโต
จังหวัด:  ไซตามะ
การปกครอง
 • ประเภท: เทศบาลนคร
 • นายกเทศมนตรี: เออิจิโร ฟูจิอิ (藤井 栄一郎)
พื้นที่
 • ทั้งหมด: 24.92 ตร.กม. (9.62 ตร.ไมล์)
ประชากร (1 กันยายน ค.ศ. 2024)
 • ทั้งหมด: 52,300 คน
 • ความหนาแน่น: 2,099 คน/ตร.กม. (5,440 คน/ตร.ไมล์)
สัญลักษณ์
 • ต้นไม้: สนเขา
 • ดอกไม้: สาลี่/นาชิ (Pyrus pyrifolia)
เขตเวลา: UTC+9 (เวลามาตรฐานญี่ปุ่น)
รหัสท้องถิ่น: 11246-1
โทรศัพท์: 0480-92-1111
ที่อยู่ศาลาว่าการ: 432 เซ็นดาโนะ นครชิราโอกะ จังหวัดไซตามะ 349-0215
เว็บไซต์: www.city.shiraoka.lg.jp
ชิราโอกะ (ญี่ปุ่น: 白岡市; โรมาจิ: Shiraoka-shi) เป็นนครที่ตั้งอยู่ทางตะวันออกของจังหวัดไซตามะ ประเทศญี่ปุ่น มีขนาดพื้นที่ทั้งหมด 24.92 ตารางกิโลเมตร (9.62 ตารางไมล์) ณ วันที่ 1 กันยายน ค.ศ. 2024 ชิราโอกะมีจำนวนประชากรประมาณ 52,300 คน มีความหนาแน่นของประชากร 2,099 คนต่อตารางกิโลเมตร
ภูมิศาสตร์

นครชิราโอกะตั้งอยู่บริเวณใจกลางของที่ราบคันโต และอยู่ทางตะวันออกของจังหวัดไซตามะ มีภูมิประเทศเป็นที่ราบเกือบทั้งหมด จุดที่สูงที่สุดอยู่สูงจากระดับน้ำทะเล 16 เมตร มีแม่น้ำโมโตอาระไหลไปตามแนวเส้นแบ่งเขตแดนกับนครฮาซูดะ นครชิราโอกะอยู่ห่างจากใจกลางโตเกียวประมาณ 40 กิโลเมตร
ภูมิศาสตร์ > เทศบาลข้างเคียง

จังหวัดไซตามะ
นครฮาซูดะ
นครคาซูกาเบะ
นครคูกิ
เมืองมิยาชิโระ
นครไซตามะ
ภูมิศาสตร์ > ภูมิอากาศ

ชิราโอกะมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน Cfa) มีลักษณะเด่นคือฤดูร้อนที่อบอุ่น และฤดูหนาวที่เย็นสบาย มีหิมะตกเล็กน้อยไปจนถึงไม่มีเลย อุณหภูมิเฉลี่ยทั้งปีในชิราโอกะอยู่ที่ 14.7 °C ปริมาณน้ำฝนเฉลี่ยทั้งปีอยู่ที่ 1,352 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.7 °C และต่ำสุดในเดือนมกราคมอยู่ที่ประมาณ 3.77 °C
สถิติประชากร

ตามข้อมูลสำมะโนประชากรของญี่ปุ่น จำนวนประชากรของชิราโอกะเพิ่มขึ้นนับตั้งแต่ช่วงทศวรรษ 1980
| ปี | ประชากร | ±% |
| --- | --- | --- |
|  1980  | 31,624 | —     |
|  1990  | 38,319 | +21.2% |
|  2000  | 46,999 | +22.7% |
|  2010  | 50,272 | +7.0% |
|  2020  | 52,214 | +3.9% |
ประวัติศาสตร์

เมื่อมีการประกาศใช้ระบบเทศบาลเมื่อวันที่ 1 เมษายน ค.ศ. 1889 หมู่บ้านชิโนซุและหมู่บ้านโอยามะก็ได้รับการจัดตั้งขึ้นโดยอยู่ภายในอำเภอมินามิไซตามะ จังหวัดไซตามะ ต่อมาวันที่ 1 กันยายน ค.ศ. 1965 หมู่บ้านชิโนซุและหมู่บ้านฮิกาจิที่อยู่ใกล้เคียง รวมถึงส่วนหนึ่งของหมู่บ้านโอยามะได้ผนวกรวมกันเพื่อจัดตั้งเป็นเมืองชิราโอกะ และเมืองชิราโอกะได้รับการยกฐานะขึ้นเป็นนครเมื่อวันที่ 1 ตุลาคม ค.ศ. 2012
การเมืองการปกครอง

นครชิราโอกะมีการบริหารในรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 18 คน ในแง่ของการเมืองระดับจังหวัด นครชิราโอกะร่วมกับเมืองมิยาชิโระจะประกอบกันเป็นเขตเลือกตั้งที่ให้สมาชิกสภาจังหวัดไซตามะจำนวน 1 คน และในแง่ของการเมืองระดับชาติ นครชิราโอกะเป็นส่วนหนึ่งของเขตเลือกตั้งที่ 13 จังหวัดไซตามะ ในการเลือกตั้งสมาชิกสภาผู้แทนราษฎรซึ่งเป็นสภาล่างของรัฐสภาญี่ปุ่น
การเมืองการปกครอง > รายชื่อนายกเทศมนตรีนคร

ซูงูรุ โคจิมะ (小島 卓; ค.ศ. 2012–2020)
เออิจิโร ฟูจิอิ (藤井 栄一郎; ตั้งแต่ ค.ศ. 2020)
เศรษฐกิจ

โดยส่วนมากชิราโอกะยังคงเป็นชุมชนเกษตรกรรม แต่อย่างไรก็ตาม ด้วยตำแหน่งที่ตั้ง ทำให้เมืองนี้กำลังกลายเป็นชุมชนที่อยู่อาศัยของผู้ที่เดินทางไปกลับที่ทำงานในนครไซตามะและมหานครโตเกียวที่อยู่ใกล้เคียงเพิ่มมากขึ้น
การศึกษา

โรงเรียนที่สังกัดเทศบาลนครชิราโอกะ ได้แก่ โรงเรียนประถมศึกษา 6 แห่ง โรงเรียนมัธยมศึกษาตอนต้น 4 แห่ง โรงเรียนที่สังกัดคณะกรรมการการศึกษาจังหวัดไซตามะ ได้แก่ โรงเรียนมัธยมศึกษาตอนปลาย 1 แห่ง
การขนส่ง > รถไฟ

บริษัทรถไฟญี่ปุ่นตะวันออก (JR East): สายอุตสึโนมิยะ
สถานี: ชิราโอกะ – ชินชิราโอกะ
การขนส่ง > ทางหลวง

ทางด่วนเค็งโอ
ทางด่วนโทโฮกุ
ทางหลวงแผ่นดินหมายเลข 122
สิ่งที่น่าสนใจในท้องถิ่น

ชิราโอกะฮาจิมังงู (白岡八幡宮)
บุคคลที่มีชื่อเสียง

ฮิโรชิ นาราฮาระ (奈良原 浩) - นักเบสบอลอาชีพ
ยูซูเกะ ซูซูกิ (鈴木 祐輔) - นักฟุตบอลอาชีพ
แหล่งข้อมูลอื่น

เว็บไซต์ทางการ (ในภาษาญี่ปุ่น)
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่ 
ชิราโอกะฮาจิมังงู
สันสการ์เกนทระ

| --- | --- |
કર્ણાવતી : અતીતની ઝાંખી
พิพิธภัณฑ์สันสการ์เกนทระ
th
ก่อตั้ง: 9 เมษายน ค.ศ. 1954 (1954-04-09)
ที่ตั้ง: Paldi, อะห์มดาบาด
พิกัดภูมิศาสตร์: 23°00′47″N 72°34′10″E﻿ / ﻿23.01306°N 72.56944°E﻿ / 23.01306; 72.56944
ประเภท: พิพิธภัณฑ์พื้นถิ่น, พิพิธภัณฑ์ประวัติศาสตร์, พิพิธภัณฑ์ศิลปะ, พิพิธภัณฑ์ว่าว
เจ้าของ: องค์การบริหารอะห์มดาบาด (Ahmedabad Municipal Corporation
สันสการ์เกนทระ (อังกฤษ: Sanskar Kendra; คุชราต: સંસ્કાર કેન્દ્ર) เป็นพิพิธภัณฑ์ในอะห์มดาบาด ประเทศอินเดีย ออกแบบโดยสถาปนิกชื่อดัง เลอกอร์บูซีเย ภายในพิพิธภัณฑ์นั้นประกอบด้วยประวัติศาสตร์, ศิลปะ, วัฒนธรรม และสถาปัตยกรรมของอะห์มดาบาด นอกจากนี้ยังมี พิพิธภัณฑ์ว่าวปะตัง (Patang Kite Museum) ซึ่งเก็บสะสมว่าวและโบราณวัตถุต่าง ๆ  พิพิธภัณฑ์ตั้งอยู๋เชิงสะพานสรทาร (Sardar Bridge) ใกล้กับ Paldi
ประวัติศาสตร์

พิพิธภัณฑ์นี้ออกแบบโดยสถาปนิกผู้โด่งดังในงานแบบสถาปัตยกรรมสมัยใหม่ (Modernist style) เลอกอร์บูซีเย ชื่อขณะแรกออกแบบคือ 'พิพิธภัณฑ์แห่งความรู้' (Museum of Knowledge) และดั้งเดิมเป็นส่วนหนึ่งของหมู่อาคาร 'ศูนย์วัฒนธรรมแห่งอะห์มดาบาด' (Cultural Centre of Ahmedabad) ซึ่งในบรรดาศูนย์และอาคารด้านสังคมวิทยาต่าง ๆ รวมถึงอาคารแสดงดนตรีของศูนย์วัฒนธรรมขนาดใหญ่นี้ มีเพียงพิพิธภัณฑ์นี้ที่ได้ก่อสร้างจนสำเร็จ ชื่อในปัจจุบันนั้นตั้งตามนายกเทศมนตรีคนแรกของอะห์มดาบาด